พร้อมรับมือปริมาณน้ำจำนวนมากที่อาจไหลเข้าเมืองอุบลราชธานีในวันนี้ เน้นทำงานบูรณาการกันอย่างใกล้ชิด
พร้อมรับมือปริมาณน้ำจำนวนมากที่อาจไหลเข้าเมืองอุบลราชธานีในวันนี้ เน้นทำงานบูรณาการกันอย่างใกล้ชิดพลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า หลังจากนายกรัฐมนตรี สั่งเตรียมความพร้อมรับสถานการณ์ปริมาณน้ำจำนวนมากที่จะไหลผ่าน อำเภอเมืองอุบลราชธานี ในวันนี้ 13 กันยายน 2562 ระดับน้ำมีแนวโน้มเพิ่มสูงขึ้น จะทำให้เกิดภาวะน้ำล้นตลิ่งและน้ำท่วมขังในหลายพื้นที่ ดังนั้นในส่วนของกระทรวงมหาดไทย ได้เตรียมความพร้อมในการรับมือกับสถานการณ์ที่จะเกิดขึ้น โดยผู้ว่าราชการจังหวัดอุบลราชธานีจะประสานความร่วมมือทั้งทหาร ตำรวจ หน่วยงานที่เกี่ยวข้องบูรณาการการทำงานอย่างเต็มที่ตามแผนเผชิญเหตุที่ได้เตรียมการไว้แล้ว ทั้งที่พักพิง อาหาร น้ำดื่ม เป็นต้น นอกจากนี้ ยังมีการประเมินติดตามสถานการณ์อย่างต่อเนื่อง พร้อมขอให้ประชาชนติดตามข่าวสารจากหอกระจายข่าวจากผู้นำในชุมชนอย่างต่อเนื่อง หากต้องการความช่วยเหลือให้ติดต่อผู้นำชุมชน สำนักงานป้องกันและบรรเทาสาธารณภัยจังหวัด หรือทางจังหวัดอุบลราชธานีได้ตลอดเวลา ที่สายด่วน 1784 ตลอด 24 ชั่วโมง